Under Danmarks Indsamling havde flere danske musikere skruet en medley af dancehall-numre sammen til ære for Afrika.

Det var den danske reggae-musiker Kaka, der lagde ud med et udpluk af sit hit "Ingen knive når vi fester".

Han blev afløst af reggae- og soulsangeren Wafande, der fyrede den af med en godbid fra nummeret "Drik ud".

Læs også : OVERBLIK: Her har pengene fra Danmarks Indsamling hjulpet

Derefter var det Raske Penge og Klumpens tur, der spillede en smule af nummeret "Rundt", inden Dancehall-medleyet blev lukket af med et brag af duoen Eaggerstunn og musikeren Blæs Bukki kendt fra Malk De Koijn, Bik Stok Røgsystem og Balstyrko.

Rytmer fra Jamaica

Dancehall-genren stammer fra Jamaica og er en form for jamaicansk reggae, der blev udviklet i slutningen af 70erne af navne som Yellowman, Super Cat og Barrington Levy.